wickkiey/tamil-wikipedia-chunked huggingface dataset:
# நாற்று நடும் இயந்திரம்

## சிறப்பு அம்சங்கள்

- குறைந்த செலவில் அதிக நாற்றுகள் நட உதவுகிறது.
- குறைந்த நேரத்தில் அதிக நாற்றுகள் நடப்படுகிறது.
- விருப்பமான நாற்று வகைகளை தேர்வு செய்ய உதவுகிறது.
- பல மனிதர்களின் உழைப்பை மிச்சப்படுத்துகிறது.
- நவீன அறிவியல் அறிவை நடைமுறைப்படுத்துகிறது.
# கே. பி. கிட்டப்பா பிள்ளை

**கே . பி. கிட்டப்பாபிள்ளை** 1913 ஆம் ஆண்டு மே 5 ஆம் நாள் பிரபல பரத நாட்டிய நெறிமுறைகளை உருவாக்கிய தஞ்சை நால்வா் சகோதரா் குழு சகோதரா்களில் ஒருவரான சங்கீத கலாநிதி கே. பொன்னையாவின் மகனாகப் பிறந்தார். நாட்டிய புகழ்பெற்ற நால்வர் சகோதரா்கள் ஒரு நட்டுவனாா் குடும்பத்தில் பிறந்து முத்துஸ்வாமி தீட்சிதரிடம் இசையைப் பயின்றனா். அவர்கள் பல்வேறு தென்னிந்திய சபைகளில் ஆஸ்தான வித்வான்களாக இருந்தனா். சின்னையா மைசூரில் உள்ள ஒடையாா் சபையில் பரத நாட்டிய ஆஸ்தான வித்வானாக இருந்தார். பொன்னையா மற்றும் சிவானந்தம் மராத்திய அரசரின் ஆதரவின் கீழ் தஞ்சாவூரில் இருந்தனா். வடிவேலு கா்நாடக இசையில் வயலினைப் பயன்படுத்தி மோகினியாட்டம் என்னும் முறையை (வடிவத்தை) சுவாதி திருநாள் திருவாங்கூா் மகாராஜாவின் வேண்டுகோளின்படி உருவாக்கினாா். இச்சகோதரா்கள் பரத நாட்டியத்தின் அடிப்படையான அடவுகள் (தற்போது நாம் பயன்படுத்தும் அலரிப்புகள் முதல் தில்லானா முடிய) நெறிமுறை மாா்க்கமாக முன்னேற்றினா். சீரிய முறையில் திறமையாக உருவாக்கிய எண்ணற்ற அலரிப்புகள், ஜதிஸ்வரங்கள், கவித்துவங்கள், சப்தங்கள், வா்ணங்கள், பதங்கள், ஜாவலிகள், கீா்த்தனைகள், மற்றும் தில்லானாக்கள் இவர்களால் உருவாக்கப்பட்டவை ஆகும். அன்றைய காலத்தில் கோவில்கள் மற்றும் சபைகளில் நாட்டிய இருந்த சதிர் வகை நடனத்தை மாற்றியமைத்தனா்.
# கே. பி. கிட்டப்பா பிள்ளை

## இசைப் பயிற்சி

கே. பி. கிட்டப்பாபிள்ளை ஆரம்பத்தில் தனது தந்தையான பொன்னையா பிள்ளையிடம் வாய்பாட்டு பயின்று வந்தாா். அத்துறையில் பலகாலம் புகழ்பெற்றவராக இருந்து வந்தாா். தன்னுடைய தாய்வழிப் பாட்டனாரான புகழ்பெற்ற நட்டுவனாா் பந்தநல்லூர் மீனாட்சி சுந்தரம் பிள்ளையிடம் நேரடி பயிற்சி பெற்று வந்தாா். தன்னுடைய சிறந்த பயிற்சியின் மூலம் மிகச் சிறந்த நட்டுவனாா் என்ற சிறப்பை தன்னுடைய வாழ்நாள் முழுவதும் பெற்றிருந்தாா்.
# கே. பி. கிட்டப்பா பிள்ளை

## புகழ்பெற்ற தஞ்சை நால்வா் பாரம்பரியம்

இக்குடும்பத்தினரால் எட்டு தலைமுறைகளுக்கு மேலாக பாரம்பரிய நடன வடிவமைப்பு மிகப்பெரிய சொத்தாக பாதுகாக்கப்பட்டு வருகிறது. குரு கிட்டப்பா பிள்ளை மிகச்சிறந்த இசைக்கலைஞராக, சிறந்த இசை ஆசிரியராக, நடன வடிவமைப்பாளராக, இசை மற்றும் நடனத்தில் பல அரிய நுணுக்கங்களை அறிந்த பயிற்சியாளராக இருந்தார். 1950களில் சரபேந்திர பூபால குறவஞ்சி மற்றும் நவசாந்தி கவித்துவம் ஆகிய விளக்கவுரைகளை படைத்துள்ளாா். அவர் இந்தியாவிலும், வெளிநாடுகளிலும் பல மாணவா்களை பயிற்றுவித்தாா். அவர்களில் சிலா் தஞ்சாவூர் பாரம்பரியத்தின் முக்கியமானவா்கள்.
# கே. பி. கிட்டப்பா பிள்ளை

## விருதுகள் மற்றும் பட்டங்கள்

இவர் தமிழ் இசைக் கல்லுாரியிலும், அண்ணாமலை பல்கலைக்கழகத்திலும் கெளரவ பதவியில் இருந்தார்.
1. சங்கீத நாடக அகாடமி விருது (1974)
1. சங்கீத கலா ஆச்சாா்ய விருது (இசை அகாடமி 1981)
1. இசைப் பேரறிஞா் (தமிழ் இசை சங்கம் 1985)
1. கலா திலகம் (கா்நாடக மாநில விருது 1986)
1. காளிதாஸ் சம்மான் விருது (மத்தியப்பிரதேச மாநிலம்)
1. மத்திய சங்கீத நாடக அகாடமி 1999
# வண்டல் விசிறி

உள்ள பைரினீசு வண்டல் விசிறி]]  
**வண்டல் விசிறி ***(Alluvial fan)* என்பது செறிந்த படிவிடத்தில் இருந்து விசிறி போல விரிந்தமையும் வண்டல் மட்படிவாகும். இவை மலைப்பாங்கான வறள், பகுதி வறள் பகுதிகளில் அமைகின்றன. இவை பெரும்பாலும் மழை பொழியும் ஈரப்பதம் கூடிய பகுதிகளிலும் பனியாற்றுப் பகுதிகளிலும் அமையலாம். இவை 1 ச.கி.மீ இலிருந்து 2000 ச.கி.மீ. பரப்பளவில் அமைகின்றன.  
வண்டல் விசிறி என்பது ஆற்று நீரோட்டத்தால் ஏற்படும் நில வடிவமைப்பாகும். ஆறு மலையில் இருந்து ஓடி வருகின்ற போது, வேகம் குறைந்து அது தன்னுடைய சுமையின் ஒரு பகுதியையோ முழுவதையுமோ படியச் செய்கிறது. மேலும், ஆற்றின் சுமை அதிகமாகும் போது படிதல் ஏற்படுகிறது. இவ்வாறு ஆற்றால் குவிக்கப்பட்ட பொருள்களை வண்டல் மண் என்கிறோம்.  
மலையிலிருந்து குறுகிய கணவாயில் ஓடிவந்த ஆறு சமவெளியில் இறங்கிப் பரவலாக விரிந்து ஓடும்போது அதனுடைய வேகம் திடீரென்று குறைந்து, கடத்திக் கொண்டு வரப்பட்ட வண்டல், மலையடிச் சரிவில் படிகிறது. இந்தப் படிவு விசிறி வடிவம் உடையதாக இருப்பதால் இதனை வண்டல் மண் விசிறி என்பா்.  
- மேல்நிலை - முதலாம் ஆண்டு - புவியியல், தமிழ்நாடு பாட நூல் கழகம், சென்னை-6.
-
-
- Ahamed,E.(1982), Physical Geography, Kalyani Publishers, New Delhi
# தகவமைப்பு குவியல் வகை வரிசையாக்கம்

தகவமைப்பு குவியல் வகை வரிசையாக்கம் என்பது குவியல் வகை வரிசையாக்கத்திற்கு ஒத்த வரிசைபடுத்தும் படிநிலை ஆகும். முன்பிருந்த வரிசையினை காெண்டு, சமவாய்ப்பு இருகூறாக்கித் தேடல் மரத்தின் மூலம் உள்ளீட்டினை கட்டமைக்கும் வரிசை முறையாகும். சமவாய்ப்பு இருகூறாக்கித் தேடல் மரம் எல்லா உறுப்பினா்களையும் பின் தொடராது, வேட்பாளா்களைகுவியல்வகையில் தொிவு செய்ய பயன்படுகிறது. மேலும் இந்த தகவமைப்பு குவியல் வகை வரிசையாக்கம் தகவமைப்பு வரிசையாக்கம் முறை குடும்பத்தில் ஒன்று ஆகும்.  
முதல் தகவமைப்பு குவியல் வகை வரிசையாக்கம் டிஜெக்ஸ்டா'ஸ் எளிய வரிசையாக்கம் ஆகும்.
# சில்வனஸ் மார்லி

சில்வனஸ் கிரிஸ்வோல்டு மார்லி (ஜூன் 7, 1883 - செப்டம்பர் 2, 1948) ஒரு அமெரிக்க தொல்பொருள் ஆராய்ச்சியாளர், கல்வெட்டு ஆய்வாளர் ஆவார். இவர் முந்தைய 20 ஆம் நூற்றாண்டின் முந்தைய கொலம்பிய மாயா நாகரிகத்தைப் பற்றிய ஆராய்ச்சிக்கு குறிப்பிடத்தக்க வகையில் தனது பங்களிப்பை ஆற்றியுள்ளார். மார்லி, கார்னிகி அமைப்பின் சார்பாக, மாயா பகுதியில் விரிவான அகழ்வாராய்ச்சி செய்தார். மேலும் மாயா பகுதியில் உள்ள புனித எழுத்துமுறை பற்றிய ஆய்வுக் கட்டுரைகளை தொகுத்து வெளியிட்டார். மாயாவை பற்றிய பிரபலமான செய்திகளை மக்களுக்காக எழுதினார்.  
இவர் காலத்தில் வாழ்ந்தவர்களுக்கு,மார்லி மத்திய அமெரிக்காவின் முன்னணி தொல்பொருள் ஆராய்ச்சியாளராக விளங்கினார். சமீபத்தில் அவருடைய கோட்பாடுகளும், படைப்புகளும் பல மாற்றங்களுக்கு உட்பட்டிருந்தாலும், அவருடைய படைப்பான நாள்காட்டி எழுத்துப் பொறிப்பு இப்பொழுதும் மேற்கோள் காட்டப்படுகின்றன. கார்கினி அமைப்பால் இவர் பல்வேறு திட்டங்களுக்கு இயக்குநராக நியமிக்கப்பட்ட போது,இவர் மேற்பார்வையில் வேலை செய்த மற்றும் இவரால் ஊக்குவிக்கப்பட்ட பலபேர் பின்னாளில் புகழ்பெற்று திகழ்ந்தனர்.மாயா பகுதியைப்பற்றிய அவருடைய ஈடுபாடும்,ஆர்வமும்,அவருடைய ஆராய்ச்சிக்கு ஊக்க ஆதரவைப் பெற்றுத் தந்தது.மார்லி,முதல் உலகப்போரின்போது அமெரிக்காவிற்காக இறந்தபின்னரே வெளிச்சத்திற்கு வந்தது.மர்லியின்,மெக்ஸிகோ மற்றும் மத்தியாஅமெரிக்காவில் நடத்தப்பெற்ற அகழ்வாராய்ச்சி,ஜெர்மன் நாட்டின் நடவடிக்கைகள் மற்றும் அமெரிக்காவிற்கு எதிரான நடவடிக்கைகளைப் பற்றி துப்பறிய அமொிக்காவின் கப்பற்படை புலனாய்வுத் துறைக்கு உதவியாக இருக்கிறது.
# சில்வனஸ் மார்லி

## Reference

:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:
:  
பகுப்பு : கரூர் மாவட்ட ஆசிாியர்களால் தொகுக்கப்பட்டது
# பீர்பால்

**பீர்பால்** (*Birbal*, 1528 16 பெப்ரவரி 1586), அல்லது ராஜா பீர்பால் எனப்படுபவர், முகலாய பேரரசர் அக்பரின் அவையில் ஆலோசகராகவும் மந்திரியாகவும் பணியாற்றியவர் ஆவார். இவர் தனது அறிவை மையமாகக் கொண்டிருக்கும் நாட்டுப்புறக் கதைகள் மூலம் இந்திய துணைக் கண்டத்தில் பெரும்பாலும் அறியப்படுகிறாா். அக்பர் அவையில் பீர்பால் ஒரு கவிஞராகவும் நியமிக்கப்பட்டார். அவர் பேரரசருடன் நெருங்கிய தொடர்பைக் கொண்டிருந்தார். அக்பரின் அவையில் நவரத்தினங்கள் என்று அழைக்கப்பட்ட மிக முக்கியமான குழுவில் உறுப்பினராக இருந்தார். அக்பரால் நிறுவப்பட்ட மதம் தீன்-இ இலாஹியைப் பின்பற்றும் ஒரே இந்துவாக பீர்பால் இருந்தார். 1586 ஆம் ஆண்டில், வடமேற்கு இந்திய துணைக் கண்டத்தில் நிலவிய அமைதியின்மையை தடுக்க ஒரு இராணுவத்தை பீர்பால் வழிநடத்தினார். அதனால், அங்குள்ள கிளர்ச்சிக் பழங்குடியினரால் இவர் கொல்லப்பட்டார்.  
அக்பரின் ஆட்சியின் முடிவில், அக்பருடனான அவரது தொடர்புகளை உள்ளடக்கிய உள்ளூர் நாட்டுப்புறக் கதைகள் வெளிவந்தன. இக் கதைகள் பீர்பாலை மிகவும் புத்திசாலி மற்றும் நகைச்சுவையானவர் என்று சித்தரிக்கின்றன. கதைகள் இந்தியாவில் பிரபலமடைந்ததால், அவர் இந்திய துணைக் கண்டம் முழுவதும் ஒரு புகழ்பெற்ற நபராக மாறினார். இந்த கதைகள் அவரை போட்டி நீதிமன்ற உறுப்பினர்களையும் சில சமயங்களில் அக்பரையும் கூட மிஞ்சுபவையாக உள்ளன. மேலும், இந்த கதைகள் பீர்பாலின் தந்திரத்தையும், நகைச்சுவை பதில்களையும் கொண்டதாக இருப்பதால், அக்பரை கவர்ந்திழுத்துக்கொண்டதாக கூறப்படுகிறது. இந்த நாட்டுப்புற கதைகளின் அடிப்படையில் நாடகங்கள், படங்கள் மற்றும் புத்தகங்கள் வெளிவந்துள்ளன. இவற்றுள் சில குழந்தைகள் விரும்பும் படத்துடன் கூடிய கதைப் புத்தகங்கள் மற்றும் பள்ளி பாடநூல்களிலும் இடம் பெற்றுள்ளன.
# பீர்பால்

## இளமைப்பருவம்

இந்தியாவிலுள்ள மத்தியப் பிரதேசத்தின் சிதி மாவட்டத்தில் ஒரு இந்து கயஸ்தா பிராமண குடும்பத்தில்,1528 ஆம் ஆண்டில் மூன்றாவது மகனாக பீர்பால் மகேஷ் தாஸ் என்ற இயற்பெயருடன் பிறந்தார்; நாட்டுப்புறக் கதைகளின்படி, இது யமுனா நதிக்கரையில் உள்ள டிக்கவான்பூரில் இருந்தது.. இவரது தந்தை கங்கா தாஸ் மற்றும் தாய் அனாபா டேவிடோ ஆவர். இவர், இந்தி, சமஸ்கிருதம் மற்றும் பாரசீக மொழிகளில் கல்வி கற்றார். பீர்பால் ப்ராஜ் மொழியில் இசை மற்றும் கவிதைகளில் நிபுணத்துவம் பெற்றிருந்தாா். ரேவாவின் (மத்தியப் பிரதேசம்) ராஜா ராம் சந்திராவின் ராஜ்புத் நீதிமன்றத்தில் "பிரம்மா கவி" என்ற பெயரில் பணியாற்றினார். முகலாயப் பேரரசர் அக்பரின் ஏகாதிபத்திய நீதிமன்றத்தில் நியமனம் செய்யப்படுவதற்கு முன்னர் அவர் மோசமான பொருளாதார நிலையில் இருந்தார் என்ற கருத்துக்கு மாறாக, மரியாதைக்குரிய மற்றும் பணக்கார குடும்பத்தின் மகளை மணந்தபோது பீர்பலின் பொருளாதார மற்றும் சமூக நிலை மேம்பட்டது.
# பீர்பால்

## அக்பருடன் பீர்பாலின் நிலைப்பாடு மற்றும் தொடர்பு

பீர்பால் ஒரு மத ஆலோசகராகவும், இராணுவ நபராகவும், பேரரசரின் நெருங்கிய நண்பராகவும் பணியாற்றினார். 1572 ஆம் ஆண்டில், அக்பரின் சகோதரர் ஹக்கீம் மிர்சாவின் தாக்குதலுக்கு எதிராக ஹுசைன் குலி கானுக்கு உதவ அனுப்பப்பட்ட ஒரு பெரிய இராணுவத்தில் அவர் ஒருவராக இருந்தார், இது அவரது முதல் இராணுவப் பாத்திரமாகும். பின்னர் அவர் தனது குஜராத் பிரச்சாரங்களின் போது பேரரசருடன் சென்றார். இராணுவ பின்னணி இல்லாத போதிலும், அவர் அடிக்கடி அக்பருடன் போாில் பங்கேற்றார், பொருளாதார விஷயங்களில் ஆலோசகராக இருந்த தோடா்மால் போன்ற தலைமைத்துவ பதவிகளுக்கும் அவர் நியமிக்கப்பட்டார். அக்பா் தீன் இலாஹி எனும் ஒரு மதத்தைத் துவங்கினார், இது இந்து மற்றும் முஸ்லீம் நம்பிக்கைகளின் கலவையாக இருந்தது. ஐயினி-ஐ-அக்பரி இல்,தீன்-இ இலாஹியில் அக்பர் தவிர மற்றவர்களில் இந்துவான பீர்பால் ஒருவரே இருப்பதைக் குறிப்பிடுகிறது.  
அபுல்-ஃபாசல் இப்னு முபாரக் மற்றும் அப்துல் காதிர் படாயுனி ஆகியோர் அக்பரின் அவையில், இருந்த அறிஞர்கள் ஆவர். அபுல் ஃபசல் பீர்பாலை பற்றிக் குறிப்பிடுகையில், அவரை இருபத்தைந்து கெளரவ பட்டங்கள் மற்றும் இரண்டாயிரம் தளபதியின் தரவரிசை என்று பட்டியலிட்டார். படாயுனி பீர்பால் ஒரு இந்து என்பதால் அவநம்பிக்கை கொண்டார். மேலும், பீர்பால் ஒரு இந்து இசைக்கலைஞராக, எப்படி அரசரின் ஆதரவைப் பெற்று, "நம்பிக்கைக்குரியவர்" ஆனார் என்கிற காழ்ப்புணர்ச்சி படாயுனிக்கு இருந்தது. ஆனால் அதே நேரத்தில் அவர் பீர்பாலின் திறமையை ஒப்புக் கொண்டார். அக்பரின் பிற மரபுவழி முஸ்லீம் ஆலோசகர்கள் பீர்பலை விரும்பவில்லை என்று அறியப்படுகிறது.  
கொல்கத்தாவின் விக்டோரியா ஹாலில் உள்ள அக்பரி நாவோ ரத்னா என்ற ஓவியம் அக்பருக்கு அடுத்தபடியாக பீர்பால் உள்ளதைக் காட்டுகிறது. சக்கரவர்த்தி ஆரம்பத்தில் அவரை மகிழ்விப்பதற்காக பீர்பாலை தன்னருகில் வைத்துக் கொண்டார். ஆனால் பிற்காலத்தில், அவரை முக்கியமான பணிகளில் அனுப்பினார். அரண்மனை வளாகத்திற்குள் ஃபதேபூர் சிக்ரியில் இரண்டு மாடி வீட்டை பீர்பால் பெற்றதாகக் கூறப்படுகிறது. [6] இது, அக்பரின் சொந்த அறைகளுக்கு அருகில் கட்டப்பட்டது. என்றும், அக்பர் தனது பக்கத்திலேயே பீர்பாலை வைத்திருந்து அனுபவித்ததாக கூறப்படுகிறது. அரண்மனை வளாகத்திற்குள் வசிக்கும் ஒரே பிரபுவாக பீர்பால் விளங்கினார். மேலும், அந்த அரண்மனையின் ஏழு வாயில்களில் ஒன்று "பீர்பாலின் வாயில்" என்று அழைக்கப்படுகிறது.
# டிப்ளோசோன் பாரடோக்சும்

**டிப்ளோசோன் பாரடோக்சும்** (Diplozoon paradoxum) என்பது மொனோஜெனெ வகுப்பைச் சேர்ந்த ஒட்டுண்ணி தட்டைப் புழு அகும். இது ஆசியாவிலும் ஐரோப்பாவிலும் உள்ள நன்னீர் மீன் வகைகளில் காணப்படுகிறது. மேலும் முழுமையான ஒருதுணை தன்மைக்கு அறியப்படுகிறது. ஐரோப்பிய சைப்ரிட்னேட் மீன்களின் செவுள்களில் இந்த ஒட்டுண்ணி பொதுவாக காணப்படுகிறது. இது வழக்கமாக சுமார் 0.7 சென்டிமீட்டர் நீளமுள்ளது (சுமார் ஒரு விரல் அளவு). இதன் வாயில் பல காெக்கிகள் உள்ளன. அது சைப்ரிட்னேட்மீனின் செதில்களில் ஒட்டிக்காெள்கிறது. அங்கு இருந்து அதன் இரத்தத்தை உணவாக்கிகாெள்கிறது.
# நாகப்பட்டினம் நவநீதகிருஷ்ணசாமி கோயில்

**நாகப்பட்டினம் நவநீதகிருஷ்ணசாமி கோயில்** என்பது தமிழ்நாட்டில் நாகப்பட்டினம் மாவட்டம், நாகப்பட்டினம் என்னும் ஊரில் அமைந்துள்ள ஒரு பெருமாள் கோயில் ஆகும்.
# நாகப்பட்டினம் நவநீதகிருஷ்ணசாமி கோயில்

## பூசைகள்

இக்கோயிலில் பாஞ்சராத்திர முறைப்படி வழிபாடு நடக்கிறது. ஆவணி, மார்கழி, ஐப்பசி மாதம் பிரமோற்சவம், வைக்குண்ட ஏகாதசி, பவித்ரோச்வம் முக்கிய திருவிழாவாக நடைபெறுகிறது. ஆவணி மாதம் கோகுலஷ்டமி தேரோட்டம் நடைபெறுகிறது.
# இரண்டாம் இராஜேந்திர சோடர்

| வெலநாடு துர்ஜய தலைவர்கள் |  |  |
| --- | --- | --- |
| முதலாம் கொங்க சோடர் | 1076–1108 |  |
| முதலாம் ராஜேந்திர சோடர் | 1108–1132 |  |
| இரண்டாம் கொங்க சோடர் | 1132–1161 |  |
| இரண்டாம் ராஜேந்திர சோடர் | 1161–1181 |  |
| மூன்றாம் கொங்க சோடர் | 1181–1186 |  |
| பிரித்திவிஸ்வர சோடர் | 1186–1207 |  |
| மூன்றாம் ராஜேந்திர சோடர் | 1207–1216 | } |
**இரண்டாம் இராஜேந்திர சோடா** (Rajendra Choda II) என்பவர் ஒரு தெலுங்கு மன்னா் ஆவார். இவர் 1161 முதல் 1181 வரை ஆட்சி செய்த வேலநாட்டி சோடர்களில் நான்காவது அரசா் ஆவார்.
இவரது தந்தை இரண்டாம் கொங்காவுக்குப் பிறகு இவர் ஆட்சிக்கு வந்தார் அதன்பிறகு அவரது ஆட்சிப் பகுதி முழுவதும் நெல்லூா் சோடர்கள், போட்டாபி சோடர், பகநாடு சோடர் போன்றவர்களின் கிளா்ச்சிகள் நடந்தன. இவர் காகத்திய ருத்திரதேவனிடம் தோல்வியுற்றார். இவருடைய காலத்தில் இராச்சியம் பலவீனமடைந்தது.
# அடுக்கு ஒன்றிணைப்பு வரிசையாக்கம்

**அடுக்கு ஒன்றிணைப்பு வரிசையாக்கம்** (*Cascade merge sort*) என்பது எளிமையான பரவல்களில் பயன்படுத்தப்படும், பன்னிலைமை ஒன்றிணைப்பு வரிசையாக்கத்திற்கு ஒத்த வரிசையாக்கமாகும். ஆறு கோப்புகளுக்கு குறைவாக இருப்பின் பன்னிலைமை ஒன்றிணைப்பை விட மெதுவாகவும்,அதற்குமேறபட்டிருப்பின் பன்னிலைமை ஒன்றிணைப்பை விட வேகமாகவும் செயல்படுகிறது.
# ஜீன் எம். பென்னட்

**ஜீன் எம். பென்னட்** (1930 - சூலை 18, 2008) அமெரிக்க இயற்பியலாளர் ஆவார். இவர் 1986 இல் அமெரிக்க ஒளியியல் குமுகாயத்தின் முதல் பெண் தலைவராகத் தேர்ந்தெடுக்கப்பட்டார்.  
பென்னட் 1955 ஆம் ஆண்டு பென்சில்வேனியா மாநிலப் பல்கலைக்கழகத்தில் இயற்பியலில் தனது முனைவா் பட்டத்தினைப் பெற்றார், கலிபோர்னியாவில் உள்ள கடற்படை ஆயுத மையத்தில் (தற்போது கடற்படை விமான போர் மையம்) தனது வாழ்நாள் முழுவதும் செலவிட்டார். 1983-இல் "ஒளியியல் மேற்பரப்பு தர அளவீட்டுக்கான நடைமுறை கருவிகளை உருவாக்குதல் மற்றும் ஒளியியல் தொழிற்துறைக்கான அர்ப்பணிப்புமிக்க சேவை மற்றும் வழிகாட்டல்" ஆகியவற்றிற்காக SPIE தொழில்நுட்ப சாதனையாளர் விருது பெற்றார்.  
1990 ஆம் ஆண்டில் அமெரிக்காவின் ஒளியியல் குமுகாயத்திலிருந்து டேவிட் ரிச்சர்ட்சன் பதக்கம் பெற்றார். 1994 ஆம் ஆண்டில் அவர் கடற்படை ஆயுத மையத்தின் ஒரு பிரபலமான ஆய்வாளர் என்ற பெயரினை பெற்றார். 1988 முதல், ரோஸ்-ஹல்மான் தொழில்நுட்ப நிறுவனம் ஒளியியலில் சிறப்பான சேவை செய்யும் ஒருவருக்கு ஆண்டுதோறும் ஜீன் பென்னட் விருது வழங்கி வருகிறது.  
இவர் தனது 768வது அகவையில் 2008 சூலை 18 அன்று இறந்தார் அப்போது அவரது வயது 78.
# நிலவின் உள் கட்டமைப்பு

basalt collected by Apollo 15.]]  
**நிலவின் உள்பகுதி** *(Internal structure of moon)* சராசரியாக 3346.4 கி.கி/மீ<sup>2</sup> அடர்த்தியைக் கொண்ட ஒரு மாறுபட்ட அமைப்பு ஆகும். புவி வேதியியல் ரீதியிலான கடினமான பாறைகளால் ஆன மேலோடு, மேலோட்டுக்குக் கீழே மேன்டில் எனப்படும் மூடகம் மற்றும் கோள் உள்ளகம் ஆகிய பகுதிகளால் இது உருவாகியுள்ளது. 4.5 மில்லியனுக்கும் அதிகமான ஆண்டுகளுக்கு முன்பு அதன் உருவாக்கம் முடிந்தவுடன், மாக்மா கடலின் படிகமயமாக்கலின் விளைவாக இந்த அமைப்பு உருவானதாக நம்பப்படுகிறது. நிலவின் வெளிப்புறத்தை அகற்றுவதற்கு தேவையான ஆற்றலை, புவி-நிலவின் அமைப்பை உருவாக்கியது மற்றும் புவியின் சுற்றுப் பாதையில் உள்ளப் பொருள் ஒரு பெரும் தாக்கத்திற்கு காரணமாக அமைகிறது. மேலும் மாக்மா கடலின் படிகமாக்கல் மற்றும் தரம் வாய்ந்த பிளாகோகோலஸ் பகுதி மேலோடு உயர்த்ப்பட்டிருக்கும்.  
கோளப்பதையில் புவிவேதியியல் வரைப்படம் நிலவின் மேற்பரப்பு எனபது மாக்மா கடலியல் கருதுகோளுடன் இணக்கமானதாக இருக்கிறது தனிமங்களின் அடிப்படையில் சந்திர கிரகமானது முதன்மையாக ஆக்ஸிஜன், சிலிக்கான், மெக்னீசியம், இரும்பு, கால்சியம் மற்றும் அலுமினியம் ஆகியவற்றை உருவாக்குகிறது. ஆனால் டைட்டானியம், யுரேனியம், தோரியம், பொட்டாசியம் மற்றும் ஹைட்ரஜன் போன்ற தனிமங்கள் சிறியளவில் உள்ளன. புவிக்கோளவியல் நுட்பத்தின் அடிப்படையில் சந்திரனின் மேலோடு சுமார் 50கீமி அடர்த்திக் கொண்டதாக மதிப்பிடப்பட்டுள்ளது
# தேரிழந்தூர் தொழுதாலங்குடி கோவிந்தராஜ பெருமாள் கோயில்

**தேரிழந்தூர் தொழுதாலங்குடி கோவிந்தராஜ பெருமாள் கோயில்** தமிழ்நாட்டில் நாகப்பட்டினம் மாவட்டம், தேரிழந்தூர் தொழுதாலங்குடி என்னும் ஊரில் அமைந்துள்ள பெருமாள் கோயிலாகும்.
# தேரிழந்தூர் தொழுதாலங்குடி கோவிந்தராஜ பெருமாள் கோயில்

## பூசைகள்

இக்கோயிலில் பாஞ்சராத்திர முறைப்படி நான்கு காலப் பூசைகள் நடக்கின்றன. ஐப்பசி, மார்கழி, தை, சித்திரை, ஆடி மாதம் பவித்ர உற்சவம், தனுர் மாத பூசம், கருடசேவை, வருடபிறப்பு பூஜை, ஆடிப்பூரம் ஆகியவை முக்கிய திருவிழாவாக நடைபெறுகிறது.
# செங்குந்தபுரம்

**செங்குந்தபுரம்** என்பது தமிழ்நாடு மாநிலம், அரியலூர் மாவட்டத்தில் ஜெயங்கொண்டம் (ஜெயம்கொண்டசோழபுரம்) பகுதியில்உள்ள ஒரு சிறிய கிராமமாகும். இக்கிராமத்தில் 1,500 செங்குந்தர் குடும்பங்கள் உள்ளன. இதன்அஞ்சல்குறியீடு 621802 ஆகும்.  
இந்த ஊர் ஜெயங்கொண்டம் நகராட்சியின் 2-வது மற்றும் 11-வது வார்டு பகுதிகளை உள்ளடக்கியது.  
இந்த ஊர் ஜெயங்கொண்டத்திலிருந்து செந்துறை செல்லும் சாலையில் 3 கிலோமீட்டர் தொலைவில் அமைந்துள்ளது. இதன் தென்கிழக்கில் ஜெயங்கொண்டம் நகரம், தெற்கில் சூரியமணல் கிராமம், மேற்கில் கரைமேடு கிராமம்,வடக்கில் புதுக்குடி கிராமம் எல்லைகளாக உள்ளன.  
1916-ஆம் ஆண்டில் செங்குந்தபுரம் உருவானது. மருதூர், வாரியங்காவல் மற்றும் இலையூர் ஆகிய பகுதிகளில் அடிக்கடி ஏற்பட்ட வெள்ளப்பாதிப்பால் இக்கிராமம் உருவானது.  
உடையார்பாளையம் ஜமீன்தாரிடமிருந்து செல்லக்கணபதி முதலியார் மற்றும் செல்லக்குட்டி முதலியார் அடங்கிய குழுவினரால் 56 ஏக்கர் நிலம் வாங்கி இந்த ஊர் நிர்மாணிக்கப்பட்டது. பெரும்பான்மையான மக்கள் நெசவுத்தொழில் செய்து வந்தனர்.  
இந்த ஊரில் உற்பத்தியாகும் கைத்தறி சேலைகள் மிகவும் பிரபலமானது. ஆந்திராவில் உள்ள கடப்பா, நெல்லூர் , ராஜமுந்திரி பகுதி மக்களிடம் பிரபலமாக உள்ளது. கைத்தறி, பட்டு நெசவு செய்து வந்த பலரும் இப்போது வேறு தொழிலுக்கு மாறியுள்ளனர். தற்போது படித்த இளைஞர்கள் பலரும் வெளியூர்/வெளிமாநிலங்களில் உள்ள தனியார் நிறுவனங்களில் பணிபுரிந்து வருகின்றனர்.  
இக்கிராமம் 2016-ஆம்ஆண்டில்தனதுநூற்றாண்டு விழாவினை மிகப்பெரிய விழாவாகக்கொண்டாடியது.இதனை நினைவுகூறும்விதமாகநினைவுத்தூண் இக்கிராமமக்களால்நிறுவப்பட்டுள்ளது.  
இந்த ஊரில் விநாயகர் கோயில், மாரியம்மன் கோவில் (அதே வளாகத்தில் சிவன் கோயில்), கிருஷ்ணர் கோவில், அரச மரத்தடி சமயபுரம் மாரியம்மன் கோயில் ஆகியவை உள்ளன.  
சில ஆண்டுகளுக்கு ஒரு முறை நிகழும் மாரியம்மன் கோவில் திருவிழா பிரபலமானது. இதில் பெண்கள் பால்குடம் எடுத்தும், ஆண்கள் மயில் காவடி, பூந்தேர், சிலா குத்திக்கொள்ளுதல் மூலம் தங்கள் நேர்த்திக்கடனை செலுத்துகின்றனர். திருவிழாவின் கடைசி நாளில் வரும் தேர் பிரபலமானது.  
இந்த ஊர் மக்களின் நீர் மேலாண்மை சிறப்பானது. இந்த ஊரில் மீனம்பாடி ஏரி, மாரியம்மன் கோயில் ஏரி , அரச மரத்து ஏரி என பல ஏரிகள் உள்ளன. ஓர் ஏரி நிரம்பினால் அதன் உபரி நீர் அடுத்த ஏரிக்குச் செல்லும்வண்ணம் கால்வாய் வசதிகள் சிறப்பாக உள்ளன.  
இந்த ஊரில் உள்ள அரசு உயர்நிலைப்பள்ளி மிகப் பிரபலமானது. அருகிலுள்ள பல கிராமங்களிலிருந்து மாணவர்கள் பலர் இப்பள்ளியில் படித்துப் பயன்பெற்றுள்ளனர்.
# செங்குந்தபுரம்

## வெளியிணைப்புகள்

1.
1.
1.
# தேரிழந்தூர் பள்ளிகொண்ட ரெங்கநாத கோயில்

**தேரிழந்தூர் பள்ளிகொண்ட ரெங்கநாத கோயில்** தமிழ்நாட்டில் மயிலாடுதுறை மாவட்டம், தேரிழந்தூர் என்னும் ஊரில் அமைந்துள்ள பெருமாள் கோயிலாகும்.
# தேரிழந்தூர் பள்ளிகொண்ட ரெங்கநாத கோயில்

## பூசைகள்

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. ஐப்பசி, மார்கழி, தை, மாசி , சித்திரை, ஆடி, புரட்டாசி மாதம் பவித்ர உற்சவம், தனுர் மாதம், கருட சேவை, ராமர் காட்சி கொடுத்தல், வருடபிறப்பு, பூரம், நவராத்திரி முக்கிய திருவிழாவாக நடைபெறுகிறது.
# தாலாட்டுப் பாடல்

குழந்தையின் அழுகையை நிறுத்தவும், தூங்க வைக்கவும் பாடப்படும் பாட்டு **தாலாட்டு** (Lullaby) ஆகும். தாலாட்டு நாட்டார் பாடல் வகைகளில் ஒன்று. வாய்மொழி இலக்கியங்களாக வழங்கிவந்த தாலாட்டுக்கள் நாட்டாரியல் ஆய்வாளர்களால் சேகரிக்கப்பட்டுத் தொகுக்கப்பட்டுள்ளன. தாலாட்டை மலையாளத்தில் தாராட்டு என்றும், தெலுங்கில் ஊஞ்சோதி என்றும், கன்னடத்தில் ஜோகுல் என்றும் கூறுவர்.  
தாலாட்டுப் பாடல்கள் கிராமிய மக்களின் வாழ்க்கையோடு அவர்களின் உணர்வுகளோடு பின்னிப் பிணைந்த நாட்டுப் பாடல் வகைகளில் ஒன்று.  
தாலாட்டுப் பாடல்கள் இனிமையான இசையை உடையன. அவ்விசையில் மயங்கி குழந்தை மெய் மறந்து தூங்குகின்றது. "தால்" என்பது நாவைக் குறிக்கும். நாவினால் ஓசை எழுப்பி குழந்தையை உறங்க வைப்பதே *தாலாட்டுதல்* எனவும் கூறுவர். தாய் தன் குழந்தையை மடியிலோ, தோளிலோ, கைகளிலோ, தொட்டிலிலோ வைத்து ஆட்டிய வண்ணம் தாலாட்டுவதே வழக்கம். *ஆராரோ ஆரிரரோ* என்ற சந்தத்தின் மூலம் ஓசை எழுப்புவதால் இது ஆராட்டுதல் என்றும் சொல்லபடும். இந்த இசை வடிவம் ஆதிகாலம் முதல் பெண்களால் வாய்மொழியாக கடத்தப்படும் இலக்கியமாகும்.  
திண்டிவனம் வட்டாரப் பகுதிகளில் தாலாட்டுப் பாடும் பெண்கள் “லுலுலாயி லுலுலாயி” என்று நாவை அசைத்து,குழந்தையின் கவனத்தைத் தம் பக்கம் இழுத்தே பாடலைப் பாடுகின்றனர். பாடலின் இசை ஒரே மாதிரியாக இல்லை. அவரவர் விருப்பத்திற்கு ஏற்ப நீட்டிப் பாடுகின்றனர்.  
தாலாட்டின் தொடக்கத்திலும் இடையிலும் முடிவிலும் ராராரோ, ஆராரோ, ஆரிரரோ என்ற பதங்கள் பயன்படுத்தப் படுகின்றன. நீலாம்பரி என்ற இன்பமூட்டும் இராகத்திலேயே தாலாட்டுப் பாடல்கள் பெரும்பாலும் பாடப் படுவதுண்டு. எனினும் யதுகுலகாம்போதி, சகானா, ஆனந்தபைரவி போன்ற இராகங்களிலும் இவை இசைக்கப் படுகின்றன. தாலாட்டுப் பாடல்களில் குழந்தையின் அருமை, அதன் விளையாட்டுப்பொருள்கள், மாமன் பெருமை, குலப் பெருமை போன்றவை கூறப்படுகின்றன. இத்தாலாட்டுப் பாடல்களில் தத்ரூபமான உவமை, உருவக அணிகள் கையாளப்பட்டுள்ளன.
<poem>
*கொவ்வை இதழ் மகளே - என்*
*குவிந்த நவரத்தினமே*
*கட்டிப் பசும்பொன்னே - என்*
*கண்மணியே கண் வளராய்*
</poem>
என்ற தாலாட்டுப் பாடலில் குழந்தையானது நவரத்தினமாகவும், பசும்பொன்னாகவும், கண்மணியாகவும் உருவகிக்கப்பட்டுள்ளமை படித்து இன்புறத்தக்கது.
பக்தி இலக்கியங்களிலும் இறைவனை குழந்தையாக பாவித்து தலாட்டுக்கள் பாடப்பட்டுள்ளன.
# தாலாட்டுப் பாடல்

## இலக்கியங்களில் தாலாட்டு

“ஊமன் தாரட்ட உறங்கிற்றே” என்று முத்தொள்ளாயிராத்தில் தாலாட்ட என்பதைத் தாராட்ட எனக் கையளப்பட்டுள்ளது.  
கம்பராமாயணத்தில் “பச்சைத் தேரை தாலாட்டும் பண்ணை “ என்று கம்பர் தாலாட்டு என்ற சொல்லைப் பயன்படுத்தியுள்ளார்.  
தாலாட்டுப் பாடல் ஓசையின் இனிமையைத் திருஞானசம்பந்தர் கீழ்கண்டவாறு பாடுகிறார்.
<poem>
“பண்ணமரும் மென்மொழியார்
பாலகரைத் தாலாட்டும் ஓசை கேட்டு
விண்ணவர்கள் வியப் பெய்தி
விமானத்தோடும் இயும் மிழலையாமே”
</poem>
பெரியாழ்வார் கீழ்கண்டவாறு தாலாட்டுப் படுகிறார்.
<poem>
“மாணிக்கம் கட்டி
வயிரம் இடைகட்டி
ஆணிப் பொன் னாற் செய்த
வண்ணச் சிறுதொட்டில் பேணி உனக்குப் பிரமன் விடுதாந்தான்
மாணிக் குறளனே! தாலேலோ!
வையம் அளந்தானே தாலேலோ!”
</poem>
குலசேகர ஆழ்வார் இராகவனைத் தாலாட்டுவது கீழ்கண்டவாறு
<poem>
தேவரையும் அசுரரையும்
திசைகளையும் படைத்தவனே!
யாவரும் வந்தடி வணங்க
அரங்நகர்த் துயின்றவனே!
கவேரிநல் நதிபாயும்
கணபுறத்தென் கருமணியே!
ஏவரிவெம் சிலைவலவா!
இராகவே தாலே லோ”
</poem>
பாரதியார் கீழ்கண்டவாறு,
<poem>
“காட்டில் விலங்கறியும் கைக்குழந்தை தானறியும்
பாட்டின் சுவையதனைப் பாம்பறியும் என்றுரைப்பார்”
</poem>
என்று கைக்குழந்தை தாலாட்டுப் பாடலின் சுவையை அறியும் என்றும் படுகின்றனர்.  
கண்ணதாசன் கீழ்கண்டவறு தனது கிருஷ்ண காணத்தில்
<poem>  
ஆயர்பாடி மாளிகையில்  
தாய்மடியில் கன்றினைப் போல்  
மாயக்கண்ணன் தூங்குகின்றான்  
தாலேலோ  
அவன் வாய்நிறைய மண்ணை உண்டு  
மண்டலத்தைக் காட்டியபின்  
ஓய்வெடுத்து தூங்குகின்றான்  
ஆராரோ  
ஓய்வெடுத்து தூங்குகின்றான்  
ஆராரோ  
(ஆயர்பாடி…)  
பின்னலிட்ட கோபியரின்  
கன்னத்திலே கன்னமிட்டு  
மன்னவன் போல்  
லீலை செய்தான் தாலேலோ  
அந்த மந்திரத்தில் அவர் உறங்க  
மயக்கத்திலே இவனுறங்க  
மண்டலமே உறங்குதம்மா  
ஆராரோ  
மண்டலமே உறங்குதம்மா  
ஆராரோ  
(ஆயர்பாடி…)  
நாகப்படம் மீதில் அவன்  
நர்த்தனங்கள் ஆடியதில்  
தாகமெல்லாம் தீர்த்துக்கொண்டான்  
தாலேலோ  
அவன் மோக நிலை கூட  
ஒரு யோக நிலை போலிருக்கும்  
யாரவனைத் தூங்கவிட்டார் ஆராரோ  
யாரவனைத் தூங்கவிட்டார் ஆராரோ  
(ஆயர்பாடி…)  
கண்ணனவன் தூங்கிவிட்டால்  
காசினியே தூங்கிவிடும்  
அன்னையரே துயிலெழுப்ப வாரீரோ  
அவன் பொன்னழகைப் பார்ப்பதற்கும்  
போதை முத்தம் பெறுவதற்கும்  
கன்னியரே கோபியரே வாரீரோ  
கன்னியரே கோபியரே வாரீரோ  
(ஆயர்பாடி…)
</poem>
# தெரழுதூர் நல்லமாரியம்மன் கோயில்

**தெரழுதூர் நல்லமாரியம்மன் கோயில்** தமிழ்நாட்டில் நாகப்பட்டினம் மாவட்டம், தெரழுதூர் என்னும் ஊரில் அமைந்துள்ள அம்மன் கோயிலாகும்.
# தெரழுதூர் நல்லமாரியம்மன் கோயில்

## பூசைகள்

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. சித்திரை மாதம் 3 நாள் சித்திரை பெருவிழா முக்கிய திருவிழாவாக நடைபெறுகிறது. ஆவணி மாதம் ஆவணி கடை ஞாயிறு திருவிழாவாக நடைபெறுகிறது. சித்திரை மாதம் தேரோட்டம் நடைபெறுகிறது.
# சென் ஜியா'எர்

**சென் ஜியா'எா்** (Chen Jia'er சீனம்: 陈佳洱; October 1, 1934 - ) என்பவர் ஒரு சீன அணுசக்தி இயற்பியலாளர், ஒரு முடுக்கி இயற்பியலாளர் மற்றும் சீன அகாடமி ஆஃப் சயின்சஸ் (CAS) ஒரு கல்வியாளர் ஆவார்.  
சென் 1934-ல் -ஷாங்காய் நகரத்தில் பிறந்தார். 1954-ல் வடகிழக்கு சீனா, சாங்சன்-ல் உள்ள பீப்புள் பல்கலைக்கழகத்தில் (தற்போது ஜிலின் பல்கலைக் கழகம்) தன்னுடைய இயற்பியல் பட்டப்படிப்பை முடித்தாா். பெக்கிங் பல்கலைக் கழகத்தில் தொழில்நுட்ப இயற்பியல் துறையில் 1955 முதல் ஆசிாியராக பணிபுாிந்து பின்னா் அத்துறையின் துணை முதல்வராக பதவி உயா்த்தப்பட்டாா்.  
பிாிட்டிஷ் ராயல் சொசைட்டி அவரை அழைத்து ஆக்ஸ்போா்டு பல்கலைக்கழக அனுக்கரு இயற்பியல் துறையில் 1963 முதல் 1965 வரை visiting scientist - ஆக நியமிக்கப்பட்டாா். மேலும் அவர் அங்கு ரூதா்ஃபோா்டு உயா் ஆற்றல் நிறுவனத்தில் தொடா் நிலைமின்னியல் முடுக்கி மற்றும் சின்க்தரோட்ரான் முடுக்கிகளைப் பற்றி ஆராய்ந்தறிந்தாா்.  
1982 முதல் 1984 வைர SUNY, ஸ்டோனி புரூக் மற்றும் லாரன்ஸ் பொ்க்லே ஆய்வகத்தில் வருகை விஞ்ஞானியாக பணியாற்றினாா். ஆகஸ்ட் 1984-ல் பெக்கிங் பல்கலைக்கழகத்தின் அறிவுப் பகுதியின் தலைவராகவும் மற்றும் துணைத் தலைவராகவும் ஆனாா். மேலும் அவர் PKU-வில் உள்ள துகள் இயற்பியல் நிறுவனத்தின் இயக்குநராக நியமிக்கப்பட்டாா். நவம்பா் 1993-ல் CAS-ல் சீன அறிவியல், கணித மற்றும் இயற்பியல் கலைக்கழகத்தின் வளா்ச்சிக்குழு அங்கத்தினராக தேர்ந்தெடுக்கப்பட்டார். சென் ஆகஸ்டு 1996 முதல் டிசம்பா் 199 முடிய பெக்கிங் பல்கலைக்கழகத்தின் தலைவராக பணியாற்றினாா். 1998-ல் ஆசிய - பசிபிக் இயற்பியல் கழகத்தின் தலைவரானாா். டிசம்பா் 1999-ல் சீனாவின் தேசிய இயற்கை அறிவியல் நிறுவனத்தின் இயக்குனா் ஆனாா்.
# பைத்தூர்

**பைத்தூர்** என்பது இந்தியாநாட்டில், தமிழ்நாடு மாநிலம், சேலம் மாவட்டம், ஆத்தூர் தாலுகாவின் தெற்குப் பகுதியில் அமைந்துள்ள ஒரு கிராமமாகும்.  
இங்கு வசிக்கும் குடியிருப்பாளர்களுக்கு விவசாயம் வருமானத்திற்கான முக்கிய ஆதாரமாக உள்ளது.  
ஆத்தூருக்கும் பைத்தூருக்கும் இடையே உள்ள தூரம் 4.3 மைல் அல்லது 6&#x20;கி.மீ. மற்றும் 915.53 மீட்டர் ஆகும்.
# கரைகண்டம் விஸ்வநாத சுவாமி கோயில்

**கரைகண்டம் விஸ்வநாத சுவாமி கோயில்** தமிழ்நாட்டில் மயிலாடுதுறை மாவட்டத்தில், கரைகண்டம் என்னும் ஊரில் அமைந்துள்ள சிவன் கோயிலாகும்.
# கரைகண்டம் விஸ்வநாத சுவாமி கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் விசாகம் முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.
# அலைதல் ஒன்றிணைப்பு வரிசையாக்கம்

**அலைதல் ஒன்றிணைப்பு வரிசையாக்கம்** அல்லது **அலைதல் வரிசையாக்கம்** என்பது ஒன்றிணைப்பு வரிசையாக்கத்திலிருந்து வேறுபட்டு, நாடா இயக்ககத்துடன் பின்னோக்கி வாசிக்க பயன்படுகிறது. நாடா ஒன்றிணைப்பில் ஒரு முழுமையான பரவல் செய்யப்படுவதற்குப் பதிலாக, உள்ளீடுகளின் பரவல் மற்றும் தொடா்ந்த இணைத்தல் ஆகியவை பிரிக்கப்படுகின்றன. அலைதல் ஒன்றிணைப்பு வரிசையாக்கம் மாற்றியமைக்கப்படும் நேரத்தை வீணடிக்காது அல்லது நாடா இயக்கத்துடன் வழக்கமான நாடா ஒன்றிணைந்த நிலையில் செயல்படாமல் இருக்கும்.  
"அலைதல் ஒன்றிணைப்பு வரிசையாக்கம்"பின்னோக்கிவாசிக்கும் நாடாக்களுக்காகவடிவமைக்கப்பட்டது. பொதுவாக, அடுக்கு ஒன்றிணைப்பு மற்றும் பன்னிலை ஒன்றிணைப்பு வரிசையாக்கத்தை விட அதிக செயல்திறன் கொண்டது.
# மாயனூர் (தமிழ்நாடு)

**மாயனூர்** தமிழ்நாடு மாநிலத்தில் கரூர் மாவட்டம், கிருஷ்ணராயபுரம் வட்டாரத்தின் மாயனூர் ஊராட்சிக்குட்பட்ட ஒரு சிற்றூராகும். காவிரியின் தென் கரையில் அமைந்து புண்ணியத் தலமாகவும், சுற்றுலாத் தலமாகவும் விளங்கிறது. இவ்வூரானது கரூர் - திருச்சி தேசிய நெடுஞ்சாலை எண் - 37-ல் (NH - 37) அமைந்துள்ளது. கரூரிலிருந்து 20 கிலோமீட்டர் தொலைவிலும். குளித்தலையிலிருந்து 21 கிலோமீட்டர் தொலைவிலும் அமைந்துள்ளது. இங்கு காவிரியாறு அகண்ட காவிரியாக அமைந்தள்ளது.
# மொரட்டாண்டி பிரத்தியங்கரா தேவி கோயில்

**பிரத்தியங்கரா தேவி கோயில்** என்பது புதுச்சேரி மாநிலத்தில் மொரட்டாண்டி ஊரில் அமைந்துள்ள அம்மன் கோவிலாகும். எழுபத்தி இரண்டு அடி உயரமான பிரத்தியங்கிரா தேவி சுதை சிற்பம் இக்கோவிலில் உள்ளது.
# மொரட்டாண்டி பிரத்தியங்கரா தேவி கோயில்

## சந்நிதிகள்

- அஷ்டதிக் பாலகர்களான இந்திரன், அக்னி, எமன், நிருதி, வருணன், வாயு, குபேரன், ஈசானன்,
- உக்ர நரசிம்மர்,
- காலபைரவர்
- சக்கரத்தாழ்வார்
- சண்டிகேஸ்வரர்,
- தட்சிணாமூர்த்தி,
- தன்வந்திரி,
- துர்க்கை,
- பாதாள பிரத்யங்கிரா தேவி,
- பிரளய விநாயகர்,
- பிராம்ஹி, மகேஸ்வரி, வைஷ்ணவி, வாராஹி, இந்திராணி, சாமுண்டி
- மகாலட்சுமி,
- வாஸ்து பகவான்,
- ஹயக்கிரீவர்
# மொரட்டாண்டி பிரத்தியங்கரா தேவி கோயில்

## மொரட்டாண்டி சித்தா்

மொரட்டாண்டி சித்தா் என்று அழைக்கப்பட்ட தொல்லைக்காது சாமிகள் இக்கோயிலில் வாழ்ந்துள்ளார்.
# மொரட்டாண்டி பிரத்தியங்கரா தேவி கோயில்

## வழிபாட்டு முறை

பிரத்தியங்கரா தேவி கோயிலில் தேய்பிறை அஷ்டமி தினத்தில்,நடுநிசி வேளையில் பிரத்தியங்கரா தேவிக்கு யாகங்கள் நடைபெற்று வருகிறது.
# மொரட்டாண்டி பிரத்தியங்கரா தேவி கோயில்

## நேர்த்திக்கடன்

-
- சர்க்கரைப்பொங்கல், எள்ளு சாதம், புளியோதரை, தயிர்சாதம், எள்ளுருண்டை பாயசம், கிழங்குவகைகள், உளுந்தவடை வெண்ணெய், திராட்சை ரசம் ஆகிய உணவு வகைகள் நைவேத்தியமாக படைக்கப்படுகின்றன.
- நீல நிற ஆடைகள், நீலம் சிகப்பு நிற பூக்கள், எளுப்பூ, செந்தாமரை ஆகியவையும் படைக்கப்படுகின்றன.
- ஜாதிக்காய் மாலை, வாழை நாரில் கட்டப்பட்ட வாழைப்பூ மாலை ஆகியவை பிரத்யங்கிரா தேவிக்கு மட்டும் சமர்பிக்கப்படுகின்றன.
# அசுணம்

**அசுணம்** என்பது சங்க இலக்கியங்களில் அரிதாக குறிக்கப்படும் ஒரு **இசையறி விலங்கு** ஆகும். இது கற்பனை விலங்காக கூட இருக்கலாம். அசுணம் என்பது பறவையா? அல்லது விலங்கா? என்பதில் கருத்து வேறுபாடுகள் உண்டு. ஒரு குறிப்பிட்ட டெசிபல் அளவு ஒலிக்கு மேல் ஒலி அளவு இருந்தால் அது இரைச்சலாக மாறி விடும். ஒலி மாசை உண்டு பண்ணிவிடும். அசுணம் இனிய இசையை ரசிக்கும். அதே நேரத்தில் கொடிய இசையைக் கேட்க நேரி்ட்டால் உடனே உயிரை விட்டு விடும்.  
கூதிர் காலத்தில் கூதளம் பூவில் மொய்க்கும் வண்டுகள் பாடும் இசையை அசுணம் கூர்ந்து கேட்கும் என்று சங்கப்பாடல் ஒன்று குறிப்பிடுகிறது.  
கம்பராமாயணம் இந்த அசுணம் பற்றிக் குறிப்பிடுகிறது. வேங்கை, கோங்க மரங்களில் ஊஞ்சல் கட்டி ஆடும் கொடிச்சியரின் பாடலைக் கேட்டு அசுணமா நெருங்கி வருவதைப் பார் என்று சித்திரகூட மலையில் இராமன் சீதைக்குக் காட்டுவதாக அந்தப் பாடல் வருகிறது.  
ஊத்துக்காடு வெங்கட சுப்பையர் இயற்றிய ***நீல மலர் கோலத் திருமேனி*** என்று தொடங்கும் பாடலின் அநுபல்லவியில்
"சோலை தனில் நடமாடும் தூய குழல் இசைபாடும்
சுகமுறும் **அசுணமும்** மகிழ விரித்தாடும்
இறகு நிழலமரும் எழிலுக்கெழிலான" என்ற வரிகள் உள்ளன. இப்பாடலுக்கு விளக்கம் எழுதிய சிலர் அசுணம் என்பதை மயில் என்று குறிப்பிட்டுள்ளனர்.
# பேராவூரணி தொடருந்து நிலையம்

**பேராவூரணி தொடருந்து நிலையம்** (*Peravurani railway station*, நிலையக் குறியீடு:*PVI*) இந்தியாவின், தமிழ்நாட்டின், தஞ்சாவூர் மாவட்டத்தில், பேராவூரணி நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், திருச்சிராப்பள்ளி கோட்டத்தின் கீழ் செயல்படுகிறது.
# பேராவூரணி தொடருந்து நிலையம்

## பின்னணி

இத்தொடருந்து நிலையமானது, பேராவூரணி நகரத்தினுள் அமைந்துள்ளது. இது வடக்கில் திருத்துறைப்பூண்டி தொடருந்து நிலையத்தையும், தெற்கில் காரைக்குடி தொடருந்து நிலையத்தையும் இணைக்கிறது. இது ஆரம்பத்தில் மீட்டர் கேஜ் தொடருந்து பாதையாக அமைக்கப்பட்டு, இதில் இரண்டு பயணிகள் தொடருந்தும், ஒரு விரைவுத் தொடருந்தும் என மொத்தம் மூன்று தொடருந்துகள், தினமும் இயங்கி கொண்டிருந்தது. இந்த தொடருந்து நிலையத்துக்கு அருகிலேயே, பேருந்து நிலையம் உள்ளது. இதன் அருகிலுள்ள வானூர்தி நிலையம், 90 கிலோமீட்டர் தொலைவில் உள்ள திருச்சிராப்பள்ளி வானூர்தி நிலையம் ஆகும்.
# பேராவூரணி தொடருந்து நிலையம்

## வழித்தடம்

பேராவூரணி தொடருந்து நிலையமானது, திருத்துறைப்பூண்டி தொடருந்து நிலையத்திற்கும், காரைக்குடி தொடருந்து நிலையத்திற்கும் இடையில் உள்ளது. இப்பொழுது பாதை மாற்று பணி மயிலாடுதுறை, திருவாரூர் மற்றும் காரைக்குடி வரை 187 கிலோமீட்டா நீட்டிப்பு செய்யும் பணிக்கு ரூ. 711 கோடி 2007 – 2008ல் அனுமதிக்கப்பட்டு, பணி நடைபெறுவதன் காரணமாக, தொடருந்து நிலையம் பயணிகள் யாருமற்ற நிலையில் உள்ளது. ஆனால் மாற்றும் பணி மிக மெதுவாக நடைபெறுகிறது. பேராவூரணி தொடருந்து நிலையக் கட்டிடம், கட்டுமானப் பணிகளும் நடைபெற்று வருகின்றது.
# விக்னேர் விருது

**விக்னேர் பதக்கம்** (*Wigner Medal *) என்பது இயற்பியல் குழு கோட்பாட்டிற்கு தனது சிறந்த பங்களிப்பை அளித்தவரை அங்கீகரிக்கும் வகையில் வடிவமைக்கப்பட்ட ஒரு விருது ஆகும். , விக்னேர் பதக்கம் குழு கோட்பாடு மற்றும் அடிப்படை இயற்பியல் அறக்கட்டளை மூலம் நிர்வகிக்கப்படுகிறது இது ஒரு வெளிப்படையானஆதரவு அமைப்பு ஆகும். அமெரிக்க ஐக்கிய நாட்டின் பிரிவு 170 ன் படி இதற்கு வழங்கப்படும் நன்கொடைகளுக்கு வரி விலக்கு வழங்கப்படும் என கூறியுள்ளது.  
முதன் முதலாக இவ்விருது 1978 ல் யுஜின் விக்னேர்க்கு வழங்கப்பட்டது. இந்த விருது குழு கோட்பாடு மற்றும் கணித இயற்பியலில் மாநாட்டில் முதல் வழங்கப்பட்டது.
# விக்னேர் விருது

## விருது பட்டியல்

ஆதாரம்: விக்னேர் பதக்கம் முகப்பு
- 1978 யுஜின் விக்னேர்
- 1978 வலேண்டின் பர்க்மான்
- 1980 இசுரேல் கெல்ஃபாண்ட்
- 1982 லூயிஸ் மைக்கேல்
- 1984 யுவல் நே எமன்
- 1986 பெச குர்சி
- 1988 இசடோரே சிங்கர்
- 1990 பிரான்செஸ்கோ லசெல்லோ
- 1992 ஜூலியஸ் வெஸ்மற்றும் புருனோ ஜுமினோ
- 1994 ஆம் ஆண்டு *வழங்கப்படவில்லை*
- 1996 விக்டர் கக்மற்றும் ராபர்ட் முடி
- 1998 மார்கோஸ் மொஷின்ச்கி
- 2000 லோக்லைன் ஓ'ரபியர்டைக்
- 2002 ஹாரி ஜீன்நாட் லிப்கின்
- 2004 எரடால் இனோனு
- 2006 சுசுமு ஒகுபு
- 2008 *வழங்கப்பட்டது*
- 2010 மைக்கேல் ஜிம்போ
- 2012 சி. ஆல்டன் மீட்
- 2014 யோசுவா Zak
- 2016 Bertram Kostant
# விக்னேர் விருது

## மேலும் பார்க்க

- பரிசுகள் பட்டியல், பதக்கங்கள் மற்றும் விருதுகள்
- பரிசுகள் பட்டியல் பெயரிடப்பட்டது மக்கள்
# மார்வின் டி. கிரார்டோ

**மார்வின் டி. கிரார்டோ** (*'Marvin D. Girardeau*, 3 அக்டோபர் 193013 சனவரி 2015) ஒரு அமெரிக்கக் குவாண்டம் இயற்பியலாளராகவும், அரிசோனா பல்கலைக்கழகத்தில் ஆய்வுப் பேராசிரியராகவும் இருந்தார். இவரது சாதனைகளில் ஒன்று 1960 ஆம் ஆண்டில் டோங்க்ஸ்-கிரார்டோ எரிவாயு இருப்பை யூகித்து கண்டுபிடித்தது. 2004-இல் இந்த டோங்க்ஸ்-கிரார்டோ எரிவாயு உருவாக்கப்பட்டது. மேலும் அதன் பண்புகள் அளவிடப்பட்டு கிரார்டோவின் ஆரம்பகாலக் கணிப்புகள் உறுதி செய்யப்பட்டது.  
அவருடைய ஆராய்ச்சி ஆர்வங்கள், இறுக்கமான டி பிராலி அலைவடிவங்களில் உள்ள நுண்ணிய அணுக்கரு ஆற்றலின் இயக்கவியலில் சேர்க்கப்பட்டன. கிரார்டோ 1984-இல் ஹம்போல்ட் பரிசை வென்றார். மேலும் அமெரிக்க இயற்பியல் சமூகம் என்ற அமைப்பில் உறுப்பினராக இருந்தார்.  
- http://www.optics.arizona.edu/girardeau/
# உப்பை வடிக்கும் சிறப்பு உறுப்புகள்

கடற் பறவைகளும் ஊர்வன இனத்தைச் சார்ந்த பிராணிகளும் உப்புகளை வடிகட்டும் சிறப்பு உறுப்புகளைப் பெற்றுள்ளன. அவை **உப்புச் சுரப்பி** (*Salt gland*) எனப்படும். இவை வெவ்வேறு உயிரினங்களில் வெவ்வேறு இடத்தில் அமைந்துள்ளன. இந்த சுரப்பிகள் பல சுரப்புக் குழாய்களைக் கொண்ட மடல்களாக உள்ளன, அவை மையத்தில் உள்ள வெளியேற்றக் கால்வாயிலிருந்து வெளியில் பரவுகின்றன. சுரக்கும் குழாய்கள் எபிதீலியம் செல்களின் ஒற்றை அடுக்குடன் வரிசையாக உள்ளன. இந்த சுரப்பிகளின் விட்டம் மற்றும் நீளம் சிறப்பினங்களின் உப்பு உறிஞ்சுதலைப் பொறுத்து மாறுபடும்
# உப்பை வடிக்கும் சிறப்பு உறுப்புகள்

## பறவைகளில் உப்புச் சுரப்பி

சில கடற்பறவைகளில் உப்புச்சுரப்பி கண்குழியின் மேல்நுனியின் மீது அமைந்துள்ளது. அதன் கழிவு நாளம் மூக்குத்துவாரத்தில்தான் திறக்கின்றன. இது சுரக்கும் திரவத்தில் உள்ள சோடியத்தின் அளவு அதன் இரத்தில் இருக்கும் அளவை விட ஐந்து மடங்கு அடர்வு அதிகமாக உள்ளது. இது கடல் நீரின் உப்பு அடர்வை விட சுமார் 3 மடங்கு அதிகம்.  
மூக்கிலிருந்து சுரக்கும் உப்பு மிகுந்த இத்திரவம், சளியைப் போல அதன் அலகிலிருந்து சிறிது நேரம் தொங்கிக்கொண்டிருந்து பின்னர் கீழே விழும். இதனைப் பார்பதற்கு அப்பறவைக்கு சளி பிடித்திருப்பது போன்ற தோற்றத்தை ஏற்படுத்தும்.
# உப்பை வடிக்கும் சிறப்பு உறுப்புகள்

## கடற்வாழ் உயிரிகளில் உப்புச்சுரப்பி

கடற்வாழ் உயிரிகளான ஆமை, முதலை, பாம்பு மற்றும் பல்லி போன்ற உயிரிகளில் உப்புச் சுரப்பிநாளம் கண்களின் ஓரத்தில் திறக்கின்றன.தன் உணவில் உள்ள அதிகப்படியான உப்பை சுரப்பி முலம் வடிகட்டி கண்ணீராக வெளியேற்றுகின்றன.இதனைத்தான் 'முதலைக் கண்ணீர்'என்கிறோம்.பெண் பச்சை ஆமை (green turtle)ஆண்டிற்கு ஒரு முறைதான் கடற்கரை மணலில் அலைவதை காண முடியும்.தன் முட்டைகளை மணலில் பதித்துவிட்டு திரும்பும் போது கண்களின் ஓரத்தில் உப்பு கண்ணீரோடு சேர்ந்து வெளியேறுவதை பார்பதற்கு அழுவதை போன்ற தோற்றத்தைத் தரும்.
# பெரிய மரச்சிதை பொருட்கள்

பெரிய மரச்சிதைப்பொருட்கள் ( Large woody debris ) என்பது பெரிய மரக்கட்டைகள்,குச்சிகள் மற்றும் பிற மரக்கட்டைகளைக் (நீரோடை மற்றும ஆற்றில் விழும் )குறிக்கும். அவை நீரோட்டபாதையின் வடிவத்தையும் ,நீரின் வேகத்தையும் பாதிப்பதில் முக்கியப் பங்கு வகிக்கின்றன. சில நீரோடைகள் நீரின் வேகத்திற்காகவும்,அழகான தோற்றத்திற்காகவும் மரச்சிதைப்பொருட்கள் அகற்றப்படுகின்றன்.இவ்விடங்களில் மரச்சிதைப்பொருட்களின் அளவு குறைந்த அளவெ காணப்படும்.  
மரச்சிதைப்பொருட்களைப் பற்றிய கல்வி,காடுகள் மேலாண்மைத் திட்டத்தில் முக்கியத்துவம் பெறுகிறது.கறைந்த அளவு வளர்த்தல் மூலம் மரச்சிதைப்பொருட்களின் அளவை நீரோடைகளில் குைறக்க முடியும்.வடமேற்கு பசிபிக் பகுதிகளில் பெரியமரச்சிதைப்பொருட்கள் இருப்பது சால்மன்வகை மீன்களு்ககு வாழிடமா அமைகின்றது..
அதிக அளவில் பெரிய மரச்ச்சிதைப்பொரட்கள் இருப்பது எவ்விடத்தைச் சுற்றியும்,அடிப்பகுதியிலும் மண் அரிப்பை ஏற்படுத்தகிறது.மண் அரிப்பின் அளவானது அவ்விடத்திலுள்ள மரச்சிதைப்பொருட்களின் அளவு, நீரோடையின் ஆழம் ஆகியவற்றைப் பொருத்து மாறுபடும்.
# காதுகேளாதோர் தேசிய சங்கம் (இந்தியா)

**காதுகேளாதோர் தேசிய சங்கம்** (National Association of the Deaf (India) என்பது2005 இல இந்தியாவில் காது கேளாதோர்க்காக நிறுவப்பட்டஒரு அமைப்பு ஆகும். என்.ஏ.டி.வின் இலக்கானதுஇந்தியாவிள் உள்ளகாது கேளாதோருக்கான அமைப்பு மற்றும் அவர்களுக்கான கல்வியை ஒருங்கிணைப்பது ஆகும். என்.ஏ.டி. *இந்திய சைகை மொழி* பயன்பாட்டை ஊக்குவிக்கிறது. தற்போது என்.ஏ.டி.-இல் 2,500 க்கும் அதிகமான உறுப்பினர்கள் உள்ளனர். ஜனவரி 2007 இல், என்.ஏ.டி. ஜவஹர்லால் நேரு பல்கலைக்கழகதில், த சைன் மொழி மொழிபெயர்ப்பாளர்கள் சங்கம் துவங்குவதற்காக, மொழியியல் துறையை என்.ஏ.டி ஒருங்கிணைத்தது.  
அமெரிக்காவியுள்ள காதுகேளாதோர் தேசிய சங்கத்தைப் போலல்லாமல், என்.ஏ.டி . காது கேளாதோர் உலகக் கூட்டமைப்பு (WFD) உடன் இணைக்கப்படவில்லை. இருப்பினும், என்.ஏ.டி மற்றொரு அமைப்பபான, "காது கேளாதோருக்கான அகில இந்திய கூட்டமைப்பு" WDF உடன் இணைந்துள்ளது.
# காதுகேளாதோர் தேசிய சங்கம் (இந்தியா)

## விருதுகள்

- All India Bank Employees of the Deaf, 2008
- Bhopal Deaf Association, 2009
- Chhattisgarh Association of the Deaf, 2010
- Bangalore Deaf Association, 2011
- Malwa- Nimad Badhir Sangh, 2012
# நீர் நொச்சி

**நீர் நொச்சி** அல்லது **சிறு நொச்சி** என்று அழைக்கப்படும் தாவரத்தின் தாவரவியல் பெயர் வைடெக்ஸ் டிரைபோலியோ (*Vitex trifolia*) ஆகும். இணை தாவரப்பெயர் வைடெக்ஸ் இண்டெக்ரீமா (Vitex Integrima). வெர்பனேசிக் குடும்பத்தைச் சேர்ந்த மணமுள்ள சிறு மரம். இத்தாவரம் அந்தமான் மற்றும் தென்னிந்தியப் பகுதிகளில் காணப்படுகிறது. கடற்கரைப் பகுதிகளில் மிகுதியாக வளரும், சமவெளிகளிலும் நட்டு வளர்க்கலாம்.  
இலங்கை, சீனா, ஜப்பான், மலேசியா, ஆஸ்திரேலியா நாடுகளில் காணப்படுகிறது. ஆண்டு முழுவதும் பூக்களுடன் வளம் குறைந்த மண்ணிலும் நன்கு வளரும். வேலியாகவும் வளர்க்கலாம். மழைக் காலத்தில் வளர்ப்பது உகந்தது.
# நீர் நொச்சி

## அமைப்பு

6 மீ வரை வளரும். இளம் மரப்பகுதிகளில் வெண்மையான மயிர் காணப்படும். பட்டை வெளிர் நிறமாகவோ சாம்பல் நிறமாகவோ இருக்கும். இலைகள் காகிதம் போன்றிருக்கும். நீள்சதுர வடிவமானவை. 8 - 10 இரட்டைப் பக்க நரம்புகள் உண்டு. இலை நுனி கூரானது. இலையோரம் மழுங்கியப் பற்களைக் கொண்டது. ஐந்து புல்லி இதழ்கள் கொண்டது.  
மகரந்த தாள்கள் நான்கு. மகரந்த கம்பிகள் 3 மி.மீ, 35 மி.மீ என இரண்டு உயரங்களில் வளரும். கனி பழுத்தால் நீலங்கலந்த கறுப்பு நிறமாயிருக்கும். புள்ளிவட்டத்தால் தாங்கப்பட்டிருக்கும். முளை சூழ்தசை இல்லை. வித்திலைகள் சதைப்பற்றானவை.
# நீர் நொச்சி

## அமைப்பு

### பயன்

வாதவலி, வீக்கம், சுளுக்கு நோய்களில் பயனாகிறது. இலையை உலர்த்தி தூள் செய்து இலைச்சாற்றுடன் கலந்து தர காய்ச்சல் போகும். இலைச்சாறு குடல் கோளாறுகளைப் போக்கும். பிலிப்பைன்ஸில் காச நோயைப் போக்க பயன்படுத்துகின்றனர்.
# கலப்புப் பலப்படியாக்கம்

## கலப்புப் பலப்படியாக்கம்:

இம்முறையில் வெவ்வேறு தனிமங்களின் மூலக்கூறுகள் ஒன்றிணையும்போது (வேதிவினையில்) நீா் அல்லது அம்மோனியா வாயு துணை பொருள்கள் வெளியேறி பலபடியாக்கலின்போது ஒரு பொிய பலபடி உருவாகிறது.  
(எ.டு) பீனாலும் (C6H5OH), பாா்மால்டிகைடும்(HCHO) பலப்படியாக்கலின்போது இணைந்து பினால்பாா்மால்டிகைடு அல்லது பேக்கிலைட்டு உண்டாகிறது. அப்போது நீா் துணைபொருளாக வெளியேறுகிறது.  
nC6H5OH + nHCHO ------> (-C6H5OH-CH2-C6H5OH-)n
# இராமநாதபுரம் வருவாய் கோட்டம்

**இராமநாதபுரம் வருவாய் கோட்டம்** என்பது இந்தியாவின், தமிழ்நாட்டின், இராமநாதபுரம் மாவட்டத்தில் உள்ள ஒரு வருவாய் கோட்டமாகும். இதில் இராமநாதபுரம் வட்டம், இராமேஸ்வரம் வட்டம், திருவாடானை வட்டம், கீழக்கரை வட்டம், இராஜசிங்கமங்கலம் வட்டம் ஆகிய வட்டங்கள் அடங்கி உள்ளன.
# இராமநாதபுரம் வருவாய் கோட்டம்

## மேற்பார்வை

-
# இறக்குமதி

இறக்குமதி (Import) என்பது யாதெனில், தங்கள் நாட்டில் கிடைக்காத பண்டங்களையும், போதிய அளவு உற்பத்தியாகாத பண்டங்களையும் பிறநாடுகளிலிருந்து வாங்கிக் கொள்ளும் வணிக முறை ஆகும். பொதுவாக, இறக்குமதி செய்யும் பொருளின் அளவைவிட, ஏற்றுமதி செய்யும் பொருளின் அளவு அதிகமாக இருப்பதையே ஒவ்வொரு நாடும் விரும்பும். ஏனெனில். அப்போதுதான் வெளிநாட்டுப்பணம், ஒருநாட்டில் அதிகமாக வந்து குவியும். அதனால் அதன் பொருளாதாரமும் உயரும். இன்று இந்தியாவிலிருந்து சர்க்கரை, காப்பிக்கொட்டை, தேயிலை, மிளகு, முந்திரிப்பருப்பு, துணி, சணல் புகையிலை, தோல், நிலக்கரி, இரும்புத் தாது, தையல் எந்திரம், சைக்கிள், ஆகியவை வெளி நாடுகளுக்கு ஏற்றுமதி செய்யப்படுகின்றன. உணவுப் பொருள்கள், எந்திர சாதனங்கள், இரசாயனப் பொருள்கள், தொழிற்சாலைகளுக்குத் தேவையான மூலப்பொருள்கள் முதலியவற்றைப் பிறநாடுகளிலிருந்து இந்தியா இறக்குமதி செய்து கொள்கிறது.
# இலக்கணச் சூடாமணி

**இலக்கணச் சூடாமணி** என்பது யாப்பிலக்கண நூல்களுள் ஒன்றாகும். இந்நூலில் 58 வெண்பாக்கள் உள்ளன. நேமிநாதம், வெண்பாப் பாட்டியல் ஆகியவற்றைப் போன்று இந்நூல் வெண்பா யாப்பில் அமைந்து உரையுடன் உள்ளது. தொன்னூல் விளக்கம், சிதம்பரப்பாட்டியல் போன்று பிரபந்த இலக்கணத்தையும் யாப்பிலக்கணத்தையும் கூறுகின்றது.  
உறுப்பியல், பாவியல், பாவினவியல், பிரபந்தவியல், ஒழிபியல் என்னும் ஐந்து இயல்களைக்கொண்டு விளக்குகிறது. யாப்பருங்கலம், யாப்பருங்கலக்காரிகை போன்றவற்றின் கருத்துகளை அடியொற்றியும், அவற்றின் உரையமைப்பைப் பின்பற்றியும் இந்நூல் அமைந்துள்ளது. எல்லா இலக்கண நூலுள்ளும் காணப்படும் இலக்கணக் கருத்துகளைத் தொகுத்துக் கூறுவதாக இந்நூலின் பாயிரம் கூறுகின்றது. 'இலக்கணச் சாரத்தை எடுத்தியம்புகின்றேன் இலக்கணச் சூடாமணியீதென்று', என்பது பாயிரம்.  
முன்னூல்களின் மரபையொட்டி இந்நூலும் மகடூஉ முன்னிலை நெறியில் இலக்கணம் கூறுகிறது. 58 வெண்பாக்களுள் 7 வெண்பாக்கள் மகடூஉ முன்னிலையில் அமைந்துள்ளன. பிணை விழிக்கண் மானே(இலக்.சூ. 10), பிணக்குறு வேற்கண்ணோய் (இலக்.சூ. 20), வடிவுறு வேற்கண்ணோய் (இலக்.சூ. 21), தோகாய் (இலக்.சூ. 23, 27), சூடி கொள் அளி களிக்கும் கூந்தல் அணங்கே (இலக். சூ. 33), செருமோதி வந்த வடிவேற் கண்ணாய் (இலக். சூ. 40).  
எளிமையும் தெளிவும் கொண்ட இந்நூற்பா, நூற்பா நூதலும் பொருள், கருத்துரை, எடுத்துக்காட்டு, விதப்புக்கிளவி என்ற அமைப்பில் இயங்குகின்றது. வெண்பாக்கள் தெளிந்த நடையில் எளிதில் பொருள்கொள்ளத்தக்க வகையில் உள்ளன. 58 வெண்பாக்களுள் மூன்றன் வெண்பாக்கள் (4, 10, 26) ஈற்றுச் சீர்கள், ஈரசைச்சீரான் முடிந்து நிற்கின்றன. இவையன்றி, முற்றிலுகர வீற்றால் முடியும் வெண்பாக்களும் இந்நூலுள் காணப்படுகின்றன.  
யாப்பருங்கல விருத்தியுள் காணப்பெறும் மேற்கோள் பாடல்கள் அகரகமோடாகாரம், ஆசிரியப்பாவின் என்னும் இரண்டனை இந்நூல் நூற்பாவாக ஆக்கிக்கொண்டுள்ளது. நிகண்டு சூடாமணி, மகா பாரதசூடாமணி, வேதாந்த சூடாமணி, பரத சூடாமணிபோன்று இந்நூலும் சூடாமணி என்னும் பெயரைக்கொண்டுள்ளது. இந்நூல் யாப்பிலக்கணத்தைச் சிறப்பித்துக் கூறுவதாயினும் பொதுப்பெயராகிய இலக்கணம் என்பதாலேயே வழங்கப்பெறுகிறது.
# இலக்கணச் சூடாமணி

## நூலாசிரியரும் உரையாசிரியரும்

மூலமும் உரையுமாக இந்நூலின் ஆசிரியரும் உரையாசிரியரும் வேறானவர்கள். நூலினுள் ஆசிரியர் பற்றிய குறிப்புகள் இல்லை. நூலின் புறத்தே அமைந்த நூற்பயன் கூறும் காரிகை இதன் ஆசிரியரை, ‘கவி பாலபாரதி கட்டுரையால் பார்க்கும் இலக்கணச் சூடாமணி’ என்று கூறுகின்றது. கவி **பாலபாரதி** என்பவர்தான் இந்நூலின் ஆசிரியர். பாலபாரதி என்ற பெயரில் பலர் இருப்பினும், இந்நூலாசிரியர் கி.பி. 17ஆம் நூற்றாண்டளவில் வாழ்ந்தவராவார். சிந்து யாப்பிற்கும் வண்ணத்திற்கும் இவர் இலக்கணம் கூறுகின்றார். எனவே, இவ்விரு பாவகைகளும் சிற்றிலக்கிய வடிவம் பெற்ற காலத்தில் இவர் இலக்கணம் செய்துள்ளார் என்று தெரிகின்றது.  
இந்நூலின் உரையாசிரியர் பெயர் தெரியவில்லை. இந்நூலுடையார்க்கும் இதுவே உடன்பாடு (இலக்.சூ. 52) என்று நூலாசிரியரைச் சுட்டியுள்ளதால் நூலாசிரியரினின்றும் இவர் வேறுபட்டவராவார். இவர் பரந்த இலக்கணப் புலமையுடையவர். இவர்தம் உரையுள் 250க்கும் மேற்பட்ட இலக்கிய மேற்கோள்களும், 60க்கும் மேற்பட்ட இலக்கண மேற்கோள்களும் காணப்படுகின்றன. யாப்பருங்கலக் காரிகையிலிருந்து 12 உதாரண முன்னிணைப்புக் காரிகைகள் இதனுள் எடுத்தாளப்பெறுவதனால், இவ்வுரை கி.பி. 17ஆம் நூற்றாண்டின் பிற்பகுதியைச் சார்ந்ததாகும். இவ்வுரையுள் அமைந்த மேற்கோள் பாடல்கள் வேறுபாடுகளைக்கொண்டு பாடப்படுகின்றன. ‘மண்டினிந்த நிலனும்’ என்னும புறநானூற்றுப் பாடல் (2) ‘மண்டணிந்த நிலனும்’ என்ற பாட வேறுபாட்டுடன் காணப்படுகின்றது. ‘உலைக்கல் அன்ன பாறையேறி’ என்னும் குறுந்தொகைப்பாடல் (12) ‘உலைக்கல் என்ன பாறை ஏறியக்’ என்ற பாட வேறுபாட்டுடன் காணப்படுகிறது.
# இலக்கணச் சூடாமணி

## நூற்பொதி சிறப்புகள்

அசைக்குறுப்பாகும் எழுத்துகள் எவையென்று வரையறுத்துக் கூறுவதில் இந்நூல் வேறுபடுகின்றது. காக்கைப்பாடினியம் 13 என்றும், சிறுகாக்கைப் பாடினியம் 12 என்றும், யாப்பருங்கல விருத்தி 15 என்றும், யாப்பருங்கலக் காரிகை 13 என்றும், நாலடி நாற்பது 13 என்றும் அவிநயம் 11 என்றும், பெரியபம்மம் 15 என்றும் வரையறை செய்யவும் இந்நூல் அசைக்குறுப்பாகும் எழுத்துகள் 7 என்றும் கூறுகின்றது. குறளடி, சிந்தடி, அளவடி, நெடிலடி, கழிநெடிலடி என்னும் ஐவகை அடிகள் அல்லாமல் விருத்தம் என்னும் ஓர் அடிவகையை இந்நூல் எடுத்தியம்புகிறது. பிற இலககண நூல்கள் கூறுகின்ற தொடை, தொடை விகற்பங்களைக் கூறுவதனோடு ஐஞ்சீர்முதல் பதினாறு சீர்ப்பாவுக்கும் உரிய தொடை விகற்பங்களை இந்நூலுள் காணமுடிகிறது. நூற்சிற்றடிப் பாவினங்களுக்குப் பொழிப்பு மோனையும், ஐஞ்சீரடிக்குக் கடைமோனையும், அறுசீர்முதல் பதின்சீரளவிற்கு இடைமோனையும், பதினோருசீர்முதல் பதினாறு சீரளவிற்கு வழிமோனையும் சிறப்பு மோனைகளாகும் என்று இந்நூல் கூறுகின்றது.
# ரீம்ஸ் தீவு (பொழுதுபோக்கு பூங்கா)

ட்ரீம்ஸ் தீவு (ரஷ்ய: Остров Мечты; ஓஸ்ட்ராவ் மெக்கட்டி) மாஸ்கோவில் ஒரு கேளிக்கை பூங்கா ஆகும், இது 2018 ல் திறக்க திட்டமிடப்பட்டுள்ளது. முக்கிய தீம் பூங்கா டிரீம்வொர்க்ஸ் மற்றும் சோயாஸ்முல்ஃபில்ம் ஆகியவற்றின் படைப்புகளின் அடிப்படையில் அமைந்துள்ளது. மாஸ்கோ செர்ஜி Sobyanin மேயர் கூற்றுப்படி, அது ரஷ்யாவில் இருந்தாலும் உலகம் முழுவதும் மிகப்பெரிய உள்ளக பொழுதுபோக்கு பொழுதுபோக்கு பூங்காவாக இருக்கும்.
பூங்கா பரப்பளவு 264.3 ஆயிரம் சதுர மீட்டர் இருக்கும். தோற்றம் டிஸ்னிலேண்ட் போன்ற ஒரு விசித்திர கோட்டை பாணியில் இருக்கும். பார்க் 40 ரோடு பகுதிகளில் பல்வேறு சவால்களுடன், நீரூற்றுகள் மற்றும் சுழற்சிகளுடன் கூடிய பாதசாரி மாளிகளாக பிரிக்கப்படும். இது சிக்கலான ஒரு நிலப்பகுதி பூங்கா மட்டுமல்லாமல், ஒரு கச்சேரி மண்டபம், ஒரு சினிமா, ஒரு ஹோட்டல், ஒரு சிறுவர்கள் படகோட்டும் பள்ளி, உணவகங்கள் மற்றும் கடைகள் ஆகியவை அடங்கும்.  
பூங்காவின் கட்டுமானம் மார்ச் 2016 இல் தொடங்கியது.
# கால் டர்ன்பெல்

**கால் டர்ன்பெல்** (*Gael Turnbull*) (7 ஏப்ரல் 1928 - 2 ஜூலை 2004) ஒரு இசுக்கொட்லாந்து கவிஞர் ஆவார். இவர் பிரித்தானிய கவிதைகள் மறுமலர்ச்சிக்கு முன்னோடியாக இருந்தார்.
# கால் டர்ன்பெல்

## சுயசரிதை

டர்ன்பல், எடின்பரோவில் பிறந்தார். இங்கிலாந்தின் வடபகுதியிலும், கனடாவிலும் வளர்ந்தார். அங்கு இவர் இரண்டாம் உலகப் போரின் தொடக்கத்தில் தனது பெற்றோருடன் சென்றார். கேம்பிரிட்ஜில் உள்ள கிறிஸ்ட் கல்லூரியில் இயற்கை அறிவியல் பயின்றார். 1951 இல் பென்சில்வேனியா பல்கலைக்கழகத்தில் மருத்துவப் பட்டம் பெற்றார்.  
இவர் ஒரு மருத்துவர் மற்றும் மயக்க மருந்து நிபுணராக ஒன்றாரியோவில் பணிபுரிந்தார். இலண்டன், இங்கிலாந்து; வென்ச்சுரா, கலிபோர்னியா; வர்செஸ்டர்; மற்றும் பேரோ-இன்-ஃபர்ன்ஸ்லும் பணிபுரிந்தார். இவரது கவிதைகள், ஆரிஜின், சிட் கார்மன் பத்திரிகையிலும் வெளியிடப்பட்டன. இங்கு வாசகரின் மற்றும்/அல்லது உரையின் இயக்கம் வாசிப்பு அனுபவத்தின் ஒரு பகுதியாக மாறிய இயக்கவியல் கவிதைகளில் இலக்கியப் பணியாற்றி வந்தபோது திடீரென மூளைச்சாவு அடைந்து காலமானார்.
# ரவி வர்மன்

**எஸ். இரவி வர்மன்** *(S. Ravi Varman)* (பிறப்பு: 9 மே 1972) ஓர் இந்திய ஒளிப்பதிவாளரும், திரைப்படத் தயாரிப்பாளரும் , எழுத்தாளரும் ஆவார். இவர் தமிழ், தெலுங்கு, மலையாளம், கன்னடம், இந்தி, ஆங்கிலம் ஆகிய இந்திய மொழிப் படங்கள் எடுத்துள்ளார். இயல்பான உருவகிப்பு, கவிதைத் தர வடிவமைப்பிற்கான அறிவைப் பெற்றுள்ள ரவி வர்மன் மலையாளத் திரைப்படங்களில் தனது தொழில் வாழ்க்கையைத் தொடங்கினார். இவர் மாஸ்கோவின் காவிரி என்ற பெயரில் தமிழில் ஒரு காதல் திரைப்படம் இயக்கியுள்ளார். மேலும் பிரித்தானையப் தமிழ் பாடலாசிரியர் எம்.ஐ.ஏ எழுதிய "Bird Flu" பாடலுக்காக இசைக் காணொலியைம் படம்பிடித்துள்ளார். பொன்னியின் செல்வன்-1 திரைப்படத்தில் ஒளிப்பதிவு செய்ததற்காக இவருக்கு 2023 ஆம் ஆண்டின் சிறந்த ஒளிப்பதிவாளர் என்ற தேசிய விருது வழங்கப்பட்டது.
# ரவி வர்மன்

## இளமை வாழ்க்கை

ரவி வர்மன் இந்தியாவில் தமிழ்நாடு மாநிலத்தில் தஞ்சாவூர் அருகே உள்ள பொய்யுண்டார்குடிக்காடு என்ற கிராமத்தில் பிறந்தார். வர்மன் இளம் வயதிலேயே தனது தாயை இழந்தவர். இவரின் தாய் இறப்பதற்கு சற்று முன்பு இவர்களின் இல்லத்தின் அருகாமையில் நிகழ்ந்த ஒரு திருமண விழாவில் பங்கு கொண்ட பொழுது, தற்செயலாக இவருடைய தாயின் உருவம் ஒரு புகைப்படக் கலைஞரால் புகைப்படமாக எடுக்கப்பட்டது. இவர் புகைப்பட அரங்கத்திற்குச் சென்று, தனது தாயாரின் புகைப்படத்தைப் பெரிதாக்க வேண்டும் என்று கேட்டுக்கொண்டார், "காட்சி அமைப்புப் பிழை" என்றால் என்னவென்பதை அந்தப் புகைப்படத்தைப் பார்த்த பிறகே அறிந்து கொண்டார். தனது தாயாரின் இறுதிப் புகைப்படம் சரிவர அமையாததால் அதில் ஒரு உத்வேகம் ஏற்பட்டு, புகைப்படம் எடுக்கும் திறனை மேம்படுத்திக் கொள்வதில் தனது ஆர்வத்தை வளர்த்துக் கொண்டதோடு, திரைப்படங்களை ஆர்வத்துடன் பார்க்கும் விருப்பத்தையும் வளர்த்துக் கொண்டார். திரைத்துறையை தனது எதிர்காலமாக தேர்ந்தெடுக்காத அந்த நேரத்திலேயே புகைப்படத்துறையில் நிபுணத்துவம் பெற்றார்.
# ரவி வர்மன்

## தொழில்

1999 ஆம் ஆண்டு முதல் மூன்று ஆண்டுகள் மலையாள படங்களில் பணிபுரிந்த பிறகு, 2003ல் பாலிவுட் படமான "*யே தில்*" என்பதில் பணியாற்றினார். பின்னர் தெலுங்குத் திரைப்படமான "*ஜாய்*" திரைப்படத்தில் பணியாற்றினார். அதனைத் தொடர்ந்து இந்தித் திரைப்படத்துறையில் பல வாய்ப்புகளான *அர்மானன்*, *பீ பஸ்தார்*, *ராம்ஜி லண்டன்வால்', *பீர் மிலேங்கே* போன்ற படங்களும், அத்துடன் இந்திய ஆங்கில திரைப்படமான *ஃபைவ் ஃபைவ் ஃப்போர்'' போன்ற படங்களும் கிடைத்தன.  
தமிழராக இருந்த போதிலும், 2002 வரை இவர் தமிழ்த் திரைப்படங்களில் பணிபுரியவில்லை. சுசி கணேசனின் ஃபைவ் ஸ்டார் திரைப்படம் முதற்படமாக அமைந்தது. அதனைத் தொடர்ந்து சங்கர் இயக்கிய அந்நியன், கௌதம் மேனனின் வேட்டையாடு விளையாடு கே. எஸ்.ரவிக்குமாரின் தசாவதாரம் மற்றும் பிரபு தேவாவின் வில்லு போன்ற தமிழ்த் திரைப்படங்களில் ஒளிப்பதிவாளராக பிரபலமான இயக்குநர்களுடனும் பணிபுரிந்தார். திரைப்படங்களில் பணியாற்றியதைத் தொடர்ந்து இவர் 500 க்கும் மேற்பட்ட தொலைக்காட்சி விளம்பரங்கள், இசைத் தொகுப்புகள், குறும்படங்கள் மற்றும் ஆவணப்படங்களில் பணியாற்றியுள்ளார். ஒளிப்பதிவு மற்றும் இயக்கத்தையும் மீறி, இலக்கியத்திற்கான இவரது இயல்பான திறனானது, 'யாவரும் கேளீர்' என்ற இணையவழி பத்திரிக்கையை தமிழ் ஸ்டூடியோ என்ற நிறுவனத்திற்கென படைக்கத் தோன்றியது.
# ரவி வர்மன்

## தகைமைகளும் விருதுகளும்

- 23rd EME France Film Festival Best Cinematographer Award for *சந்தம் (மலையாளம்)* (2000)
- Filmfare Best Cinematographer Award for *அந்நியன் (திரைப்படம்)* (2006)
- Tamil Nadu State Film Award for Best Cinematographer for *வேட்டையாடு விளையாடு* (2007)
- Vikitan Best Cinematography Award (South) for *வேட்டையாடு விளையாடு* (2007)
- ITFA Best Cinematographer Award for *தசாவதாரம் (2008 திரைப்படம்)* (2009)
- Star Guild Awards for Best Cinematography for *பர்ஃபி!* (2012)
- Screen Awards for Best cinematography for *பர்ஃபி!* (2012)
- TOIFA Awards for Best Cinematography for *பர்ஃபி!* (2012)
- IIFA Awards for Best Cinematography for *பர்ஃபி!* (2012)
- Zee Cine Awards for Best cinematography for *கோலியோன் கி இராஸ்லீலாஈராம்-லீலா* (2014)
- விஜய் விருதுகள் for Best Cinematography for *காற்று வெளியிடை* (2017)
- SIIMA Award for Best Cinematography for *காற்று வெளியிடை* (2017)
# ஆறு ஆதாரத்தலங்கள்

## ஆறு ஆதாரத்தலங்கள்

1. 1. அருள்மிகு அருணாசலேசுவரர் திருக்கோயில்,. திருவண்ணாமலை
ஆறு ஆதாரத்தலங்களில் மணிப்பூரக தலமாக விளங்குவது திருவண்ணாமலையாகும். சூரியன், சந்திரன், அஷ்டவசுக்கள் முதலான தெய்வங்களே வழிபட்டதான சிறப்புடையது.  
2.திருவானைக்காவல்
இது சுவாதிஷ்டான தலமாக விளங்குகிறது.